बता दें कि बयान दर्ज कराने के बाद कार्तिकेय चौहान ने कहा था कि उन्होंने मेरे खिलाफ जनता के बीच आरोप लगाए थे कि मेरा नाम पनामा पेपर लीक मामले में शामिल है. बाद में उन्होंने कहा कि वे गलत हैं. कार्तिकेय ने कहा कि मेरे और मेरे पिता शिवराज सिंह पर झूठे आरोप लगाए गए हैं. मैंने इस मामले में आज अपने बयान दर्ज करा दिए हैं. गौरतलब है कि 29 अक्तूबर को राहुल गांधी ने झाबुआ में एक रैली को संबोधित करते हुए कहा था कि सीएम शिवराज के बेटे कार्तिकेय चौहान का नाम पनामा पेपर लीक मामले में शामिल है. वहीं, राहुल के इस बयान पर सीएम शिवराज सिंह चौहान ने उन्हें आड़े हाथों लिया था. जिसके बाद राहुल गांधी ने कहा था कि बीजेपी में इतना भ्रष्टाचार है कि उन्होंने कन्फ्यूज होकर कार्तिकेय का नाम ले लिया.